OpenLLM-France/wikimedia huggingface dataset:
# TV on the Radio

TV On The Radio (de vegades abreujat TVOTR) és una banda nord-americana de música indie formada el 2001 a Brooklyn, Nova York, els gèneres de la qual s'estenen a través del rock alternatiu i electro fins al free jazz i soul. El grup ha llançat diversos EP incloent el seu debut Young Liars (2003), i quatre àlbums: Desperate Youth, Blood Thirsty Babes (2004), Return to Cookie Mountain (2006), Dear Science (2008), i Nine Types Of Light (2011).
TV on the Ràdio es compon de Tunde Adebimpe (veu/loops), David Andrew Sitek (guitarra/teclat/loops), Kyp Malone (veu/guitarres/loops) juntament amb Jaleel Bunton (bateria/veu/loops) i Gerard Smith (baix/teclats) el qual va morir el passat 20 d'abril de 2011 als 36 anys a causa d'un càncer de pulmó. Altres contribuents inclouen Katrina Ford de Celebration (veu), Kazu Makino de Blonde Redhead (veu), Martin Perna de Antibalas (saxofon, flauta), David Bowie (veu) i Nick Zinner de Yeah Yeah Yeahs (guitarra). La banda també ha tocat covers en directe de Bauhaus, cançons amb Peter Murphy i Nine Inch Nails, líder Trent Reznor.

## Discografia
### Àlbums

| Any | Nom | Charts | Charts | Charts | Charts |
| Any | Nom | EUA | AUS | CA | UK |
| 2002 | OK Calculator Self-released demo Released: 2002 Label: N/A Formats: | — | — | — | — |
| 2004 | Desperate Youth, Blood Thirsty Babes Label: Touch and Go, 4AD Formats: LP, CD, download | — | — | — | 175 |
| 2006 | Return to Cookie Mountain Label: Interscope, 4AD Formats: LP, CD, download | 41 | 50 | — | 90 |
| 2008 | Dear Science Label: Interscope, 4AD Formats: LP, CD, download | 12 | 26 | 26 | 33 |
| 2011 | Nine Types of Light Label: Interscope Formats: LP, CD, download | 12 | 25 | — | 33 |
| 2014 | Seeds Label: Harvest Records Formats: LP, CD, download | 22 | 42 | — | 78 |

## Referències

* ↑ Harrington, Richard. «TV on the Radio: Coming in Loud and Clear». Washington Post p. WE06, 13-04-2007. [Consulta: 30 setembre 2008].
* ↑ Dahlen, Chris. "Return to Cookie Mountain Arxivat 2007-07-14 a Wayback Machine.". Pitchfork Media, July 5, 2007. Retrieved on June 24, 2007.
* ↑ «TV On The Radio - Biography». [Consulta: 26 juliol 2015].

## Enllaços externs

* Lloc web oficial
# TXN

TX Network o TXN és una xarxa de televisió comercial del Japó.

## Xarxa televisiva de TV Tokyo Network

| | Estació de TV | Identificatiu | Àrea de transmissió |
| TX | TV TOKYO | JOTX-DTV | Tòquio, Ibaraki, Saitama, Tochigi, Gunma, Chiba i Kanagawa |
| TVO | TV Osaka / テレビ大阪 | JOBH-DTV | Osaka |
| TVA | TV Aichi / テレビ愛知 | JOCI-DTV | Aichi |
| TVQ | TVQ Kyushu Hoso / TVQ九州放送 | JOTY-DTV | Fukuoka |
| TVh | TV Hokkaidō / テレビ北海道 | JOHI-DTV | Hokkaidō (Hokkaido) |
| TSC | TV Setouchi / テレビせとうち | JOPH-DTV | Kagawa i Okayama |
| BSJ | BS JAPAN | -- | Canal nacional via satèl·lit |

## Referències

* ↑ Tomokazu Ōsono. Charting Japanese Industry (en anglès). Cassell, 1995, p. 206.

## Enllaços externs

* TXN corporate (anglès)
# Enrique Peñaranda del Castillo

Enrique Peñaranda Castillo (La Paz, Bolívia, 15 de novembre de 1892 - Madrid, Espanya, 22 de desembre de 1969) fou un militar bolivià, 48è President de Bolívia.
Elegit Comandant en Cap després de la destitució de Hans Kundt va ser un general que durant la Guerra del Chaco va fer el que va poder per frenar l'avenç enemic durant els anys 1934/35 des de Saavedra fins a Villa Montes. Peñaranda era molt bon organitzador i instructor però un estrateg regular. Prova d'això va ser la derrota en la batalla d'El Carmen on José Félix Estigarribia va aïllar dues divisions mentre el millor de l'exèrcit bolivià perseguia el Segon Cos paraguaià. També va ser responsable del desastre de Yrendagué on no va tenir prou poder de comandament perquè el coronel José David Toro es retirés. La seva defensa de Vila Montes va ser correcta.
Va participar en 1939 en el cop d'estat que en plena guerra va destituir el president Daniel Salamanca Urey, arribant a ministre de Defensa i va arribar a ser President de Bolívia entre 1940 i 1943. S'oposà al procés de nacionalització del petroli i va usar la força per aturar la vaga de mineria de 1942 en la que va haver nombrosos morts. Va morir a Madrid en 1969.
# Estació d'Almacelles

Almacelles és una estació ferroviària d'Adif ubicada a la localitat segrianenca d'Almacelles. L'estació roman clausurada des de principis dels anys 90 i cap servei hi efectua parada.
Des d'institucions locals com la Diputació de Lleida o el consistori de la mateixa vila s'ha demanat de manera reiterada que es reobri l'estació perquè hi parin els trens de la línia regional R43 (Saragossa-Lleida). Almacelles té en l'actualitat 6.295 habitants, més que diversos pobles on l'esmentada línia sí que hi para.
El Pla de Transports de Viatgers 2008-2012 de la Generalitat de Catalunya contempla que Almacelles seria capçalera d'una línia de rodalies que la uniria amb Cervera.

## Referències

* ↑ RENFE estudia adaptar els horaris de la línia Lleida Cervera a proposta de la Diputació de Lleida
* ↑ El Govern aprova el Pla de Transports de Viatgers 2008-2012

## Vegeu també

* Xarxa ferroviària de Catalunya
* Renfe Operadora

## Enllaços externs

* Fitxa de l'estació d'Almacelles a Trenscat.cat
# Maria de l'Anunciació de Borbó-Dues Sicílies

Maria de l'Anunciació de Borbó-Dues Sicílies, arxiduquessa d'Àustria (Palau de Caserta 1843 - Viena 1871). Princesa de les Dues Sicílies amb el tractament d'altesa reial que contragué matrimoni amb l'arxiduc Carles Lluís d'Àustria.
Nada el dia 24 de març de l'any 1843 al Palau de Caserta, sent filla del rei Ferran II de les Dues Sicílies i de l'arxiduquessa Maria Teresa d'Àustria. Maria de l'Anunciació fou neta per línia paterna del rei Francesc I de les Dues Sicílies i de la infanta Maria Isabel d'Espanya mentre que per línia materna ho era de l'arxiduc Carles Lluís d'Àustria i de la princesa Enriqueta de Nassau-Weilburg.
El dia 16 d'octubre de 1862 es casà per poders a Roma amb l'arxiduc Carles Lluís d'Àustria, fill de l'arxiduc Francesc Carles d'Àustria i de la princesa Sofia de Baviera. La parella tingué quatre fills:
La descendència de Maria de l'Anuncació és l'actual branca primogènita de la mil·lenària casa dels Habsburg d'Àustria. Maria de l'Anuncació morí l'any 1871 a Viena.
# Taza (cabdill apatxe)

Taza (també Tazi; Tazhe; Tah-ze; Tahzi; Tahzay; Tazhay) (c. 1843 – 26 de setembre de 1876) fou un cabdill apatxe. Fill gran de Cochise, líder del grup local Chihuicahui dels chokonen i cap principal de la banda chokonen dels apatxe chiricahua i la seva esposa Dos-teh-seh (Dos-tes-ey, - “Alguna cosa gairebé cuinada a la foguera”, n. 1838) i germà de Naiche, i net de Mangas Coloradas, líder dels Copper Mines, darrer líder dels grups locals mimbreños de la banda chihenne i principal cap chiricahua.
Va succeir Cochise com a cap dels chiricahua a la seva mort en 1874, dos anys després que el general Howard establís la reserva Chiricahua. El 1876 la tribu fou traslladada de la reserva Chiricahua a la reserva de San Carlos, i en setembre del mateix any Taza encapçalà una delegació d'apatxes que va visitar Washington DC. Allí va contreure una pneumònia i hi va morir el 26 de setembre de 1876, dos anys després de ser nomenat cap. Fou enterrat al Cementiri del Congrés a Washington D.C. La mare de Taza, Dos-teh-seh, el seu germà Naiche, i les seves mitges germanes Dash-den-zhoos i Naithlotonz (Naiche-dos), van viure com a presoners de guerra i marxaren amb els Mescalero.
La pel·lícula de 1954 Taza, Son of Cochise fou dirigida per Douglas Sirk i amb Rock Hudson com a Taza.

## Referències

* ↑ Tribal Leaders
# Marc Pomponi Mató (pretor)

Marc Pomponi Mató (llatí: Marcus Pomponius Matho) va ser un magistrat romà. Era probablement fill de Marcus Pomponi Mató, cònsol l'any 231 aC. Formava part de la gens Pompònia, i era de la família dels Mató.
Va ser edil plebeu el 206 aC i va celebrar els jocs plebeus per segona vegada juntament amb el seu col·lega. L'any 205 aC va ser un dels ambaixadors enviats a Delfos per oferir al temple el botí obtingut per la victòria sobre Hanníbal. L'any 204 aC va ser escollit pretor i va rebre la província de Sicília com a govern. Se li va encarregar per part del senat que investigués la denúncia dels habitants de Locres contra Publi Corneli Escipió Africà Major. Mató va seguir com a governador a Sicília el 203 aC i va rebre el comandament de la flota que havia de protegir l'illa, mentre Escipió era enviat a Àfrica.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 972-973.
# Tanaina

Tanaina és una concentració de població designada pel cens dels Estats Units a l'estat d'Alaska. Segons el cens del 2000 tenia 4.993 habitants.

## Demografia

Segons el cens del 2000, Tanaina tenia 4.993 habitants, 1.609 habitatges, i 1.266 famílies La densitat de població era de 71,1 habitants/km².
Dels 1.609 habitatges en un 49,9% hi vivien nens de menys de 18 anys, en un 65,9% hi vivien parelles casades, en un 8,6% dones solteres, i en un 21,3% no eren unitats familiars. En el 14,9% dels habitatges hi vivien persones soles l'1,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,1 i el nombre mitjà de persones que vivien en cada família era de 3,46.
Per edats la població es repartia de la següent manera: un 35,8% tenia menys de 18 anys, un 7,3% entre 18 i 24, un 32,9% entre 25 i 44, un 20,9% de 45 a 60 i un 3,1% 65 anys o més.
L'edat mediana era de 32 anys. Per cada 100 dones de 18 o més anys hi havia 105,2 homes.
La renda mediana per habitatge era de 64.491 $ i la renda mediana per família de 71.629 $. Els homes tenien una renda mediana de 47.917 $ mentre que les dones 30.474 $. La renda per capita de la població era de 23.967 $. Aproximadament el 6,1% de les famílies i el 7,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Tanaina». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 16 juliol 2010].
* ↑ «Geographic Comparison Table- Tanaina». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# Mas Barrau de la Pastanaga

El Mas Barrau de la Pastanaga és una masia d'Argentona (Maresme) protegida com a Bé Cultural d'Interès Local.

## Descripció

Masia de planta baixa i pis, amb teulada a dues vessants i carener perpendicular a la façana.
Conta de tres cossos perpendiculars a la façana.
Destaca el portal d'arc de mig punt de pedra granítica de 13 dovelles, i al damunt l'espitllera i una finestra gòtica amb permòdols. La façana també té un portal rectangular de pedra granítica amb una altra finestra gòtica amb permòdols.
La façana de ponent té un antic portal gòtic, amb permòdols, que ara té funcions de finestra.
A l'interior destaca l'entrada a la planta baixa, amb un rentamans de pedra, un petit armari de pedra sota l'escala. Les bigues que sustenten el sostre estan recolzades en elements de pedra.
A la cuina s'hi conserva una gran llar de foc i el forn de pa (actualment tapat).
L'escala d'accés al pis té els graons de granit.
En el pis tan sols destaquen els festejadors de la façana principal.

## Referències

* 1 2 3 4 5 6 7 8 «Mas Barrau de la Pastanaga». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 31 maig 2020].
# Escar

* No s'ha de confondre amb esca o esquer.
Un escar, o varador, és un lloc situat a la vora del mar o d'un riu, disposat de manera que per un pla inclinat poden llançar-se a l'aigua o treure a terra petites embarcacions. L'etimologia d'aquesta paraula cal cercar-la en el mot grec ἐσχάριον, que té el mateix significat.

## Referències

* ↑ Alcover, A.M.; Moll, F. de B.. Diccionari català-valencià-balear. Palma: Moll, 1962 [Consulta: 13 gener 2021]. Arxivat 2004-08-26 a Wayback Machine.
* ↑ DCVB: Escar.
* ↑ Ramon MUNTANER; Antonio de BOFARULL Y BROCÁ Crónica Catalana ... Texto original y traduccion castellana, acompañada de numerosas notas, por Antonio de Bofarull. Cat.&Span, 1860, p. 113–.
Viccionari
# Escaptèsile

Escaptèsile (en grec antic: Σκαπτὴ ὕλη, Scapté hyle, literalment 'bosc brut') era un lloc situat als confins de Macedònia i Tràcia, al districte productor d'or del Pangèon, on va ser exiliat Tucídides i on va escriure la Història de la Guerra del Peloponnès, una obra on explicava el conflicte armat on havia servit com a general.

## Referències

* ↑ Smith, William (ed.). «Scapte-hyle». Dictionary of Greek and Roman Geography (1854). [Consulta: 14 juliol 2021].
# Mardor

Mardor és un municipi francès situat al departament de l'Alt Marne i a la regió del Gran Est. L'any 2007 tenia 62 habitants.

## Demografia
### Població

El 2007 la població de fet de Mardor era de 62 persones. Hi havia 22 famílies de les quals 4 eren unipersonals (4 homes vivint sols), 9 parelles sense fills i 9 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 29 habitatges, 23 eren l'habitatge principal de la família, 1 era una segona residència i 4 estaven desocupats. Tots els 28 habitatges eren cases. Dels 23 habitatges principals, 19 estaven ocupats pels seus propietaris, 3 estaven llogats i ocupats pels llogaters i 1 estava cedit a títol gratuït; 1 tenia dues cambres, 4 en tenien tres, 4 en tenien quatre i 14 en tenien cinc o més. 6 habitatges disposaven pel capbaix d'una plaça de pàrquing. A 10 habitatges hi havia un automòbil i a 12 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Mardor el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 4 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 0 | 70 a 74 | 4 |
| 0 | 65 a 69 | 0 |
| 8 | 60 a 64 | 0 |
| 0 | 55 a 59 | 0 |
| 4 | 50 a 54 | 0 |
| 0 | 45 a 49 | 0 |
| 0 | 40 a 44 | 0 |
| 0 | 35 a 39 | 4 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 4 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 37 persones, 25 eren actives i 12 eren inactives. De les 25 persones actives 24 estaven ocupades (14 homes i 10 dones) i 1 aturada (1 home). De les 12 persones inactives 5 estaven jubilades, 4 estaven estudiant i 3 estaven classificades com a «altres inactius».

### Activitats econòmiques

L'any 2000 a Mardor hi havia 3 explotacions agrícoles que ocupaven un total de 432 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Exploitations agricoles
* Résumé statistique Fitxa resum de dades estadístiques de Mardor a l'INSEE.
* Évolution et structure de la population Fitxa amb el detall de dades de Mardor a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Mardpetakan

Mardpetakan (en armeni: Մարդպետական) era el nom d'una regió històrica i d'un principat dins el Vaspurakan, al Regne d'Armènia. S'estenia des de la regió d'Andzevatxik a Corduena, al sud del llac Van, fins a la Província de Siunia, al nord del riu Araxes. Les ciutats principals eren Bakurakert (Filadelfia) i Zaharevan (a la riba del llac Urmia)
El nom de la regió provenia del títol de mardpet, que originàriament era el nom que designava el príncep dinàstic del poble mardi, que més tard es va convertir en un títol que designava un alt càrrec, el «Gran camarlenc», a la cort dels reis arsàcides d'Armènia. En opinió de l'historiador Cyril Toumanoff, les terres que pertanyien als mardis van passar a la corona armènia, que les va donar al Gran Camarlenc. Aquest personatge va adoptar el títol de mardpet.
Després del destronament de l'últim rei arsàcida d'Armènia l'any 428, Mardpetakan va passar a la dinastia Artsruní, que més tard establiria el Regne de Vaspurakan al segle x. Després de la repartició d'Armènia entre l'Imperi Romà d'Orient i els sassànides l'any 591, Mardpetakan, juntament amb altres set principats propers, va passar a formar part de la província reial anomenada Vazurg Armanān o Gran Armènia, del regne sassànida.
Estava dividida en diversos districtes:
* Bakan o Bakian
* Gazrikan
* Artavanian
* Gabitian, dividit en:
** Tajgrian
** Zarehavan

## Referències

* 1 2 Hovannisian, Richard G. Armenian Van/Vaspurakan. Costa Mesa, Calif.: Mazda Publishers, 2000, p. 19-22. ISBN 9781568591308.
* 1 2 Hewsen, Robert H. The geography of Ananias of Širak (Ašxarhac'oyc') ; the long and the short recensions. Wiesbaden: Reichert, 1992, p. 180-181, 309. ISBN 9783882264852.
# Marcelo Delgado

Marcelo Delgado (24 de març de 1973) és un exfutbolista argentí.

## Selecció de l'Argentina

Va formar part de l'equip argentí a la Copa del Món de 1998.

## Referències

* ↑ Marcelo Delgado a National-Football-Teams.com (anglès)
# Taupeng

Taungpeng és un dels 34 estats shan de l'estat Shan de Myanmar. És a l'oest de Hsenwi del nord. És un estat de població majoritària Palaung i del que la dinastia governant fou també Palaung. La capital és Namhsan, a la part nord-central de l'estat a la vall de Hsipaw, que fou fundada el 1865 pel príncep Aung Ta. Vers el nord-est, en direcció a Lashio, hi ha la ciutat de Namtu que dona nom al riu Namtu, que creua aquest principat i d'altres. Té una població d'uns cent cinquanta mil habitants, la majoria Palaung amb alguns Shan i altres minories

## Història

Fou fundat pels Palaung el 1753. Regit per una dinastia palaung que es va sotmetre als britànics el 1887, el príncep va lluitar contra els japonesos el 1942-1945 i va perdre un fill (Sao Hkun U) durant la guerra. El darrer príncep que va governar va abdicar el 1959 i després fou una de la Repúbliques de la unió d'Estats Shan que constituïren l'Estat Shan, amb vocació d'independència, però part de Myanmar.

### Sawpaws de Taungpeng

* Ta Dwe Ba 1753 - 1759
* Ba Hkun Mya 1760 - 1764
* Ba Hkun Saing 1764 - 1775
* Ba Dwe Taw 1775 - 1781
* Ba Loi Lio 1781
* Ba Hkun Kein Möng 1781 - 1819
* Ba Hkun Hso 1819 - 1837
* Ba Hkun Tan Möng 1837 - 1846
* Shwe Ok Hka (Shwe Taung Kyaw) 1847 - 1856
* Hkun Hsa (Ba Hkam Hkun Shinye) 1856 - 1865
* Aung Tha 1865 - 1868
* Kwan Kon 1868 - 1877
* Hkun Hkam Möng 1877 - 1887
* Hkam Tan Möng (Hkun Kyan) 1888 - 1897
* Hkun Hsan Gawn 1897 - 1926
* Hkun Pan Sing 1926 - 1959
# Mas Romeu (Olèrdola)

El Mas Romeu és una masia enrunada d'Olèrdola (Alt Penedès).

## Descripció

De planta rectangular, només en queden els murs perimetrals a una alçada no superior a la de la planta baixa. Les parets són fetes de pedra lligada amb argamassa, tot i que en algunes parts són de tàpia. Entre la runa hi ha les restes d'una cisterna.

## Sireni del Mas Romeu

Es tracta d'un exemplar de mamífer marí de l'espècie Metaxytherium catalaunicum amb crani, mandíbula, atlas, axis, una vèrtebra cervical i fragments de costelles, dipositat al Museu de les Cultures del Vi de Catalunya.

### Història

Va ser trobat el 1869 a la pedrera propera a la masia per l'enginyer francès Jacint de Moulin i Temblec (1822-1870), que treballava en el primer mapa geològic de la província de Barcelona, subvencionat per la Diputació. Moulin va sol·licitar dos picapedrers per a l'extracció d'un bloc de roca d'1,4 x 0,85 x 0,5 m que devia pesar 1.700 kg. Tanmateix, el propietari Victorià Mullol s'hi va oposar al trasllat, i el bloc quedà en dipòsit en un magatzem del carrer de la Fruita de Vilafranca fins al 1944, quan mossèn Lluís Via obtingué dels seus hereus i dels nous propietaris del magatzem la donació de la peça al Museu de Vilafranca, del que era encarregat de la secció de paleontologia.

## Referències

* 1 2 «Mas Romeu». Mapes de Patrimoni Cultural. Diputació de Barcelona.
* ↑ «Sireni de Mas Romeu». Mapes de patrimoni cultural. Diputació de Barcelona.
* 1 2 «Pedrera de mas Romeu». Mapes de patrimoni cultural. Diputació de Barcelona.
* 1 2 «Mas Romeu». Inventari del Patrimoni Arquitectònic de Catalunya. Generalitat de Catalunya. Departament de Cultura. Direcció General del Patrimoni Cultural.
* ↑ «El Vinseum reivindica el Sireni, el fòssil de mamífer marí que va viure al Penedès fa 16 milions d’anys». La Fura. L'informatiu de l'Alt Penedès, Baix Penedès i Garraf, 11-12-2018.
# Team IG-Sigma Sport

El Team IG-Sigma Sport (codi UCI: IGS) fou un equip ciclista britànic de categoria continental. Creat el 2010, va competir principalment als circuits continentals de ciclisme fins a la seva desaparició a finals del 2013.

## Principals victòries
### Grans Voltes

* Tour de França
** 0 participacions
* Giro d'Itàlia
** 0 participacions
* Volta a Espanya
** 0 participacions

## Classificacions UCI

L'equip participà en les proves dels circuits continentals i principalment en les curses del calendari de l'UCI Europa Tour.
UCI Europa Tour
| Temporada | Classificació per equips | Millor ciclista en la classificació individual |
| 2010 | 91è | Simon Richardson (573è) |
| 2011 | 111è | Simon Richardson (1024è) |
| 2012 | 118è | Wouter Sybrandy (978è) |
| 2013 | 114è | Peter Williams (880è) |

## Referències

* ↑ Classificacions UCI (Web oficial de l'UCI).

## Enllaços externs

* Plantilles a memoire-du-cyclisme.eu
* Plantilles i resultats a firstcycling.com
* Plantilles i resultats a cyclebase.nl
# Team Giant-Castelli

El Team Giant-Castelli (codi UCI: TGC) és un equip ciclista danès professional de categoria Continental. Creat el 2016, competeix als circuits continentals amb categoria UCI.

## Principals resultats

* Gran Premi Horsens: Casper Pedersen (2017)

### A les grans voltes

* Giro d'Itàlia
** 0 participacions
* Tour de França
** 0 participacions
* Volta a Espanya
** 0 participacions

## Composició de l'equip

2017 :

## Classificacions UCI

A partir del 2016 l'equip s'incorpora als circuits continentals de ciclisme i en particular a l'UCI Europa Tour.

### UCI Amèrica Tour

| Temporada | Classificació per equips | Millor ciclista en la classificació individual |
| 2017 | 39è | Nicklas Overgaard Pedersen (133è) |

### UCI Europa Tour

| Temporada | Classificació per equips | Millor ciclista en la classificació individual |
| 2016 | 117è | Emil Nygaard Vinjebo (837è) |
| 2017 | 26è | Casper Pedersen (89è) |

## Referències

* ↑ Classificacions UCI (Web oficial de l'UCI).

## Enllaços externs

* Web oficial Arxivat 2017-09-15 a Wayback Machine.
* Plantilles i resultats a firstcycling.com
* Plantilles i resultats a cyclebase.nl
* Plantilles i resultats a procyclingstats.com Arxivat 2017-02-16 a Wayback Machine.